En mand kom tirsdag formiddag til skade i en arbejdsulykke på chipsproducenten Crispo Denmarks virksomhed i Tårs. - Manden fik sit hoved i klemme mellem to pakkemaskiner. Det er endnu uvist, hvordan ulykken skete, siger vagtchef Poul Badsberg fra Nordjyllands Politi. Det er uklart, hvor slemt manden er kommet til skade. Vagtchefen oplyser dog, at han ikke er i livsfare. Arbejdstilsynet er tilkaldt for at klarlægge de nærmere omstændigheder omkring ulykken.

Opsummering:
En mand fik tirsdag formiddag hovedet i klemme mellem to pakkemaskiner på en virksomhed i Tårs. Han er ikke i livsfare.